ROM, ITALIEN 13. MAJ 1981
Jeg ville markere mig historisk og dø.
Jeg havde tænkt mig at skyde dronningen af England.
Reagan var allerede blevet beskudt.
Så den eneste tilbage var paven.
Vær ej bange.
Åbn jeres hjerter. Åbn jeres hjerter for Kristus.
På Peterspladsen i Vatikanet har han vist sig regelmæssigt
for tusinder af de troende.
Her og på mange udlandsrejser har han hånet sikkerhedsforanstaltninger
og været tæt nok til at røre de mennesker, han elsker.
Min intention var at dræbe paven og begå selvmord.
Det var min præcise plan.
Jeg husker alt.
CIA
FORTROLIGT
SPIONMISSIONER
KOMPLOTTET OM AT DRÆBE PAVEN
PETERSPLADSEN, VATIKANET, ROM 13. MAJ 1981, KL. 16.30
Jeg husker den 13. maj.
Da jeg vågnede, tog jeg til Piazza Repubblica.
Det var en sommerdag.
Der var titusindvis af mennesker.
Jeg var ligesom en turist.
Jeg gik tæt på obelisken,
og en civilbetjent kom hen til mig.
Han så på mig i flere minutter.
Jeg kiggede på ham, så gik han væk.
Jeg hører folk råbe:
"Paven længe leve!"
En kraft, noget uforklarligt, trak mig frem.
Der var så mange, der råbte:
"Paven længe leve!"
Og da paven passerede første gang,
var det umuligt at gøre noget, fordi der var et barn i vejen.
Det havde været frygteligt at skyde hende. Så kørte han rundt for anden gang,
og det, der er beskrevet, skete.
Jeg ville nok have skudt flere gange,
men det utrolige er, at pistolen låser sig.
Efter to skud låste den sig.
Jeg kan huske, at duerne
fløj op af skræk,
og man kunne se, at paven mistede sin styrke.
Vi indså, at han var såret, og han faldt til siden.
Jeg støttede ham og spurgte, om han havde ondt.
Han sagde ja og pegede på stedet.
Kuglen røg igennem kroppen.
Den faldt ned foran mig mellem mig og ham i bilen.
Efter pistolen låste sig,
smed jeg den, og nogen fangede mig.
En stærk hånd.
Jeg hørte, det var en nonne, Lúcia.
Det føltes, som om verden gik i stå.
AGOSTINO GEMELLI HOSPITAL
Pave Johannes Paul gør støt fremskridt,
men er ikke uden for fare.
Den postoperative bedring af Johannes Paul II er endt lykkeligt.
Hans organer og systemer fungerer normalt.
SOFIA, BULGARIEN NUTID
Jeg er journalist af bulgarsk herkomst.
Jeg har arbejdet på sagen i ti år.
Jeg var interesseret i angrebet på Johannes Paul II
straks efter Berlinmurens fald.
Den nye demokratisk valgte regering i Bulgarien havde besluttet,
på anmodning fra USA,
at indlede en ny efterforskning af mordforsøget på paven.
Meget hurtigt efter hans anholdelse på Peterspladsen
blev Ali Ağca stillet for dommerne. En hurtig efterforskning finder sted.
Han siger, han handlede alene.
En ret hurtig retssag arrangeres,
hvor han dømmes til livstid.
Mehmet Ali Ağca er fundet skyldig i de påståede forbrydelser
og dømt til livstid.
Angrebet på Johannes Paul II lugter lidt af komplot
og af spionage omkring alt det her,
hvilket har fascineret mange.
Men hvis der er så mange komplotter,
er det også, fordi der er mange efterretningstjenester,
der involverede sig i sagen,
som er den mest symbolske sag under den kolde krig.
TEORIEN OM DE GRÅ ULVE
En ensom ulv er perfekt,
fordi han ikke kan knyttes til en organisation som De Grå Ulve,
som er fascistisk, kriminel og mafia-relateret.
De Grå Ulve, som var, lad os sige
nationalister, der ville genoprette
et internationalt Pan-tyrkisk sammenhold.
Partilederen,
Alparslan Türkeş, som også bliver kaldt Başbuğ, Føreren,
havde samarbejdet med Gestapo under Anden Verdenskrig.
Det gjorde De Grå Ulve til en slags
alkymi mellem tyrkisk nationalisme,
ekstremt højreorienterede idéer, fascistiske og nazistiske idéer,
med den overbevisning, at det var nødvendigt at forsvare en ren tyrkisk race
og komme af med alle, der var kurdere,
armenere eller kristne, fordi de har en anden religion.
I Tyrkiet var der mulighed for en kommunistisk revolution.
Det var nødvendigt at stoppe dem
ved hjælp af gode eller dårlige midler, med attentater og mord.
På den måde blev De Grå Ulve udnyttet til disse ugerninger.
De var ansat af CIA
i krigen mod kommunismen.
De Grå Ulve var dem, der var blevet brugt i "stay-behind"-netværket i Tyrkiet.
"Stay-behind" blev oprettet i slutningen af Anden Verdenskrig
på initiativ af USA og Pentagon,
under NATO's auspicier.
Det var et spørgsmål om at skabe
et netværk af hemmelige sovende celler
fra voldelige højreorienterede ekstremistgrupper
i alle NATO-landene
og rekruttere unge, mens de træner dem.
De kunne bruges,
hvis Sovjetunionen prøvede at invadere Europa igen.
De unge tyrkere, der, indtil de blev gjort ulovlige, kaldte sig "De Grå Ulve".
Der er et link, omend indirekte,
mellem Türkeş og ham, der prøvede at dræbe paven.
MALATYA, TYRKIET
Jeg har altid været
på arbejderklassens side,
fordi jeg kommer fra en familie af bønder og arbejdere.
I kvarteret, hvor han leger og går i skole,
møder han som barn sin ven Oral Çelik,
som han forbliver ven hele sit liv.
Sammen opdager de også De Grå Ulves ideologi.
Ali Ağca bliver hurtigt kendt ved at gennemføre et snigmord,
beordret af De Grå Ulve, på chefredaktøren
for den liberale avis Milliyet, Abdi İpekçi.
Det var efter det tidspunkt, hans karriere som terrorist begyndte.
Jeg endte i Kartal militærfængsel.
Det var næsten umuligt at flygte derfra
uden hjælp indefra.
Nogen gjorde det af kærlighed til De Grå Ulve.
Jeg havde en pistol med mig, da jeg flygtede. Jeg var fast besluttet.
Hvis der skete noget, havde jeg 14 kugler.
Jeg ville have dræbt enhver, der var i vejen, og så mig selv.
Han gik bare ud af fængslet forklædt som fængselsvagt.
Hans venner, De Grå Ulve og dem, der hjælper De Grå Ulve,
gav ham det fornødne.
Han passerede fire døre, fire kontrolposter.
Hans ven Oral Çelik ventede udenfor i en bil.
Og de kører væk.
ISTANBUL, TYRKIET NOVEMBER 1978
MEDLEM AF DE GRÅ ULVE
Det var mig, der fik Ağca ud af fængslet, og så flygtede vi.
Så skrev vi trusselsbrevet til Johannes Paul II.
Avisen Milliyet offentliggør Ali Ağcas brev,
som tydeligt siger:
"Jeg flygtede fra fængslet for at dræbe korsfarernes leder,
Pave Johannes Paul II, der kommer til Tyrkiet
og betræder tyrkisk jord."
"Paven må ikke komme, så dræber jeg ham.
Jeg flygtede kun for at forsøge at myrde paven."
Idéen om at angribe Johannes Paul II
var selvfølgelig knyttet til De Grå Ulves ideologi.
De var overbeviste om, at kristne skulle elimineres.
Og da han var leder af de kristne,
paven, var det ikke overraskende,
at de besluttede at angribe Johannes Paul II.
TYRKIET
Da jeg flygtede, tog jeg til Ankara,
så tog jeg til Erzurum
og endelig til Iran.
Jeg kørte gennem bjergene til Iran med en spritsmugler.
Ağca vendte hurtigt tilbage til Tyrkiet.
Derfra vil de skaffe ham nye pas, en ny identitet
og organisere hans rejse, denne gang til Europa.
Og Ağca rejste først gennem Bulgarien.
TYRKIET
BULGARIEN
Bulgarien er en transitdestination,
en overgang for at komme til Europa.
Efter et stykke tid
fandt jeg et tyrkisk pas, det samme pas
jeg brugte på dagen for mordforsøget på paven.
Dengang var Sofia et ly for alskens slags smuglere
af våben, stoffer, alkohol, cigaretter.
Ali Ağca banker på døren til værelse 911
på et luksushotel i Sofia.
Det er på dette hotel, han omgås mange andre tyrkere,
som er mere eller mindre
involveret i angrebet på Johannes Paul II.
De gav ham penge.
Åh, Hotel Vitosha.
Der mødte jeg Omar Mersan.
Han er en mellemmand, en smugler og en af mine venner.
Alt andet er fiktion,
en opdigtet roman.
WIEN, ØSTRIG
Og han tager til Tyskland flere gange. Og til Østrig.
Der var mange medlemmer af De Grå Ulve, der var baseret i Wien.
Kommandoen ledte efter våben.
Det er tydeligt, at de på visse efterretningstjenesters anbefaling
bliver vist hen til en våbenhandler.
Vi købte pistolen i Wien.
Vi købte faktisk to våben
for 2.000, 3.000 euro cirka.
Så viste det sig, at han var nazist.
Våbenhandleren var nazist.
Det var nok et tilfælde.
De køber fire våben.
Og ikke bare hvilke som helst. De er Browning 9 mm.
De er ekstremt kraftfulde våben, der helt sikkert kan dræbe.
Ali Ağca tager to.
WIEN
ROM
Så vi vendte tilbage til Rom.
Vi udførte angrebet på paven.
HYPOTESEN OM KGB
JOURNALIST, VATIKAN-EKSPERT
Sovjetunionens efterretningstjeneste,
KGB, må have været involveret i forsøget på at myrde paven.
Der var frygt for, at Johannes Paul II
kunne bidrage til opløsningen af det sovjetiske imperium og Sovjetunionen.
Flere år før valget af Johannes Paul II havde KGB allerede forudset
valget af Karol Wojtyla til pave.
Vi har en pave.
Kardinal Wojtyla.
Johannes Paul II var den første udenlandske pave, der fulgte
en traditionel række af italienske paver, der varede i mange århundreder.
Denne udenlandske pave var fra Østeuropa,
der dengang var under det kommunistiske styre.
Sovjetunionen ville holde Polen under dets indflydelse
for at holde styr på det.
Men Johannes Paul II gav de polakker mod, der på en eller anden måde
havde en revolutionær holdning til regimet.
De gjorde oprør, og vi kender til de enorme demonstrationer,
organiseret af Solidarnosc, det polske syndikat.
En landsdækkende strejke, ledet af Lech Wałęsa,
rystede Polen i dets kommunistiske grundvold.
Wałęsa og hans tilhængere vandt en revolutionær koncession.
For første gang i en marxistisk stat accepterede regeringen
arbejdernes ret til at organisere uafhængige fagforeninger.
Og da Johannes Paul II bliver valgt, går KGB straks i dækning.
Der er planer og taler om tiltag
for at bekæmpe den voldelige antikommunist, Johannes Paul II.
Der var planer om at infiltrere Vatikanet,
kapillær infiltration af de vigtigste lokaler i Vatikanet
af mænd, der er tilknyttet KGB.
Som pave er han et stort magtcenter
og har evnen til at påvirke næsten hele verden,
Det gør uundgåeligt en til midtpunkt for hele verdens efterretningstjenester.
De år efter angrebet
var meget svære i international politik.
Vatikanet var dengang en spionhule. Spioner fra hele verden.
Der var KGB-spioner
og infiltratorer fra den polske og tjekkoslovakiske efterretningstjeneste
og tyske Stasi.
Der var mænd fra CIA.
I Vatikanet var de mest aktive efterretningstjenester
fra Øst, fra Østeuropa.
Jeg hedder Tomasz Turowski.
Jeg er pensioneret oberst
fra den polske efterretningstjeneste.
Jeg var 20 år.
Jeg var studerende.
Obersten tog imod mig og sagde:
"Hvis du vil arbejde for den polske efterretningstjeneste,
støtter jeg dig.
Du har et døgn til at beslutte dig.
Og glem alt om dette møde."
Et døgn senere sagde jeg ja.
Jeg var nummer 10682. Jeg havde allerede modtaget ordrer.
"Vi har besluttet, at du kommer ind i den jesuitiske religiøse orden.
Du vil forfølge en jesuit-karriere
for at få adgang til strategiske informationer om NATO."
De sagde: "Hør her.
De åndelige fædre og bekendere fra alle efterretningstjenester,
som er ansvarlige for sikkerheden på NATO's baser i Italien,
er stort set alle jesuitiske præster.
Og du skal hele vejen dertil.
Derfra kan man indhente informationer, som ikke kan skaffes på andre måder."
Det bør nævnes, at han havde kendt Johannes Paul II, før han kom til Rom,
da han var ærkebiskop i Krakow.
Derfor var der bånd mellem familierne, mellem hans familie og Johannes Paul II.
Som muldvarp ankom han derfor i Vatikanet i Rom
med en anbefaling fra Karol Wojtyla, kardinalen af Krakow.
Men i 1978, da Johannes Paul II blev valgt til pave,
ændrede hans mission sig drastisk.
Fordi ordrerne fra det øjeblik
var rettet mod at vide alt om Johannes Paul II,
hvis fysiske eliminering, som vi ved, havde været planlagt af KGB,
hvis Johannes Paul II blandede sig i deres planer.
Turowski er der for at forstå, hvad Johannes Paul II laver,
hvordan han rejser og hvor hen, og hvad han tænker.
Men Turowski siger, han er der for at beskytte ham
og sikre, at sikkerheden forstærkes for at undgå et angreb på ham.
Da Wojtyla blev pave, sagde mit hovedkvarter straks til mig:
"Du skal gøre alt for at beskytte paven."
Før angrebet
læste jeg en rapport fra Vatikanets overvågningstjeneste.
Der var ting, der var uhørt.
Under audienser om onsdagen var de ved siden af bilen, pavebilen,
men der var ingen i pavebilen, hvilket er vigtigt.
Deres pligt, i tilfælde af en krise, er at dække med deres egne kroppe
det objekt, de skal forsvare.
Paven spurgte mig: "Tomasz, hvad er din rigtige mission?"
Jeg svarede, at min mission er at tjene landet
og sørge for Den Hellige Faders sikkerhed.
Ifølge Tomasz Turowskis version
var det vigtigt for sovjetblokken
at sikre, at hvis der skete noget med paven,
så ville skylden ikke falde på dem.
SEPTEMBER 1981 FÆNGSEL I ASCOLI PICENO, ITALIEN
To måneder efter hans dom
beder Ali Ağca om at komme med nye afsløringer.
Jeg har brugt mange år på sagen.
På trods af alle skuffelserne
mistede jeg aldrig entusiasmen.
Jeg ville fortsætte i dag.
Lige fra starten har Ali Ağca spillet skuespil næsten konstant.
Han troede, han tog os ved hånden
og førte os til et bestemt sted for så at skubbe os væk.
På det tidspunkt dukkede det bulgarske spor hurtigt op.
Det havde sin oprindelse i udsagnene fra Ali Ağca selv.
DET BULGARSKE SPOR
Svar på bekræftelsen…
Jeg bekræfter alt, hvad jeg sagde.
Mordet på paven var ønsket af
den bulgarske efterretningstjeneste, og vi, tyrkerne,
handlede på foranledning af den bulgarske efterretningstjeneste.
Ali Ağca er en mand,
der har et dyrs instinkt
til at finde en måde at komme ud af situationer på
og finde ud af, hvordan han forhandler
og siger det, man vil høre
for at få, hvad han vil have til gengæld.
Han er meget vedholdende.
Ali Ağca får besøg af efterretningstjenesten,
men også af en forretningsmand ledsaget af en amerikaner.
Ağca siger, han ikke ved, hvem det var.
Men de får ham tydeligvis til at forstå, at de vil give ham
de nødvendige elementer for at anklage bulgarerne.
Mht. det bulgarske spor
ved vi, det var et projekt, CIA var involveret i.
Jeg tror, Pentagon og Det Hvide Hus var involverede,
fordi præsident Reagan efter sigende havde bedt CIA-chefer om
at finde beviser på, at Kreml havde beordret angrebet på paven.
Vi var midt i den kolde krig.
Ronald Reagan var lige blevet indsat.
Det var en mulighed for at styrke konfrontationen
mellem de to blokke og doktrinen, som,
når den bulgarske forbindelse brister,
bliver det største problem for USA,
som på dette grundlag erklærer krig mod det onde imperium.
Faktisk gav angrebet på Johannes Paul II
næring til doktrinen om det onde imperium,
som styrede strategien og forholdet mellem de to blokke
gennem hele 1980'erne.
Jeg ville hellere se mine små piger dø nu
og stadig tro på Gud,
end at de vokser op under kommunisme
og en dag dør uden at tro på Gud mere.
CIA fik en ny chef, William Casey, en ekstrem højreorienteret ideolog.
Han ønskede en særlig vurdering af,
om Sovjetunionen var involveret i komplottet om at dræbe paven.
Der er også artikler,
som kommer i pressen, af Claire Sterling,
som var tæt på Casey, chefen for CIA på det tidspunkt.
Han var betaget af hendes artikler om terrorisme,
så hun underskriver en artikel, der udpeger KGB og det bulgarske netværk.
Den bulgarske efterretningstjeneste kunne ikke have handlet alene.
Vi har udsagn fra en tidligere chef for den bulgarske efterretningstjeneste.
Men den bulgarske efterretningstjeneste er KGB's favorit
til den slags operationer, fordi de er så loyale og pålidelige,
og de er bemandet på alle trin med sovjetiske funktionærer.
En ting, Operationsdirektoratet forsøgte at gøre på det operationelle plan
var at gøre sovjetterne forlegne ved at anklage dem
for at medvirke i komplottet.
Men det gav et klassisk bagslag.
CIA bragte de oplysninger i den europæiske presse.
Claire Sterling læste det.
Hun skrev det i sin bog og avisartikler.
Det kom tilbage til USA, hvilket er en af de store risici ved
at have en hemmelig efterretningstjeneste i et demokrati.
Sådan skal det ikke fungere.
Man talte om et bulgarsk spor, da bulgarere var involveret
og også endte for retten.
Der er især en mand, Sergey Antonov.
Denne bulgarer, en manager for Baltic Air i Rom,
blev anholdt og stillet for retten.
Den første, der blev stillet i et af stålburene, var Sergey Antonov,
en af tre anklagede bulgarere, men den eneste på bænken.
De to andre er hjemme.
To tyrkiske medskyldige,
Musa Celebi og Ömer Bagci, står også for retten.
Problemet med sagen mod bulgarerne er, at den kun bygger på Ali Ağcas udsagn.
Han har ændret sin historie flere gange,
og da den ekstraordinære retssag begynder, ved ingen, hvad han vil sige nu.
På dagen for pavens angreb var Antonov på Peterspladsen med Ali Ağca.
-Hvorfor billedet? -Er personen Antonov eller ej?
Jeg tror, det er muligt.
Jeg udelukker det ikke.
Der er kun en sandhed.
Jeg er uskyldig.
Jeg har intet at gøre
med alle de historier, jeg er anklaget for.
Jeg har aldrig set ham og kender ham ikke.
Jeg har aldrig mødt den person, der anklager mig.
På et tidspunkt afslørede efterforskningen,
at de billeder ikke var af Antonov.
De sagde, det var en efterretningsagent.
Så afslørede nogen, at han var
en turist eller en pilgrim, en ungarer.
Så det er en total fiasko.
Den bulgarske forbindelse kollapser totalt under retssagen.
Retssagen ender sært nok
med en underlig retsafgørelse,
som betyder, at Antonov og de to andre tiltalte
bliver frikendt pga. manglende beviser.
Hypotesen om, at den bulgarske efterretningstjeneste,
og underforstået det sovjetiske KGB,
kunne have stået bag mordforsøget,
blev svagere og svagere under vores efterforskning.
Efter to et halvt års efterforskning indså dommerne,
at han havde løjet ikke mindre end 103 gange.
TEORIEN OM VATIKANET
Der er et foto dateret den 10. maj 1981
af Ali Ağca i et sogn i Rom under en messe ledet af Johannes Paul II.
Det er tre dage før mordforsøget på Johannes Paul II.
Der er Ali Ağca få skridt fra paven.
For at finde ud af om Ağca var til stede ved en af Vatikanets ceremonier,
gjorde vi meget for at foretage forespørgsler.
Vi gennemgik de billeder, vores politi havde taget,
for at se, om Ağca var der til nogen af Vatikanets arrangementer.
Og vi fandt noget.
Vi genkendte Ağca på et billede tæt på San Tommaso d'Aquino-kirken
i udkanten af Rom, da paven var på besøg.
Jeg spurgte også pavens fotograf, hvem der tog det billede
og at tjekke det igen og fortælle mig, hvem han ser på billedet.
Og han er ikke i tvivl. Den mand er Ali Ağca.
Men hvorfor var han der? Hvem lukkede ham ind?
Det er umuligt, for jeg stod af på Termini station.
Jeg ankom klokken ni eller ti om morgenen om søndagen
med en kuffert i hånden.
Jeg tog til Isa pensionat ved middagstid,
så der var ikke tid til at tage til Sct. Thomas sogn.
Det billede? Du kan se, det ikke er mig.
Det såkaldte Vatikan spor
går ud på, at højtstående embedsmænd i Vatikanets hierarki
ville have Johannes Paul II fjernet.
Jeg tror, at Johannes Paul II også havde fået nogle fjender i Vatikanet,
fordi han havde besluttet at støtte, også under jorden, Solidarnosc.
Hvorfor var der snak om Vatikanets spor?
Måske fordi det var kendt, at der var kontraster om østlig politik,
og hvordan man forholder sig til Sovjetunionen.
Der var flere fjender.
Jeg er overbevist om, at det er relateret til
krakket af Vatikanbanken og de milliarder, der er forsvundet.
Der er en stor finansiel skandale forbundet med Vatikanbanken.
Vi indså, at den faktisk blev brugt til hvidvaskning af penge og overførsler.
Det menes, at mafiaen også brugte den til at hvidvaske mange penge.
Og vi undrede os over Vatikanets penge. Hvem står for dem og hvordan?
Og det generede mange,
at Johannes Paul II besluttede at slippe katten ud af sækken.
Han var nødt til det pga. denne skandale med Vatikanbanken.
Justitsministeriet undersøgte det.
Det var ved at blive en international skandale, og han måtte gøre noget.
At finde folk, der er skøre nok
til at ville dræbe paven, er forbundet til Vatikanets penge.
Ifølge Vatikanet var de aldrig involveret i aftaler med Ambrosiano Bank.
De udbetaler blot de 170 millioner pund i god tro.
En bankmand i Rom i morges beskrev det som dyr uskyld.
Hvis mafiaen stod bag det,
så var der en milliard eller 1,5 milliarder,
der forsvandt fra Banco Ambrosianos konto under konkursen.
Jeg tror, at Johannes Paul II var uvidende
om Banco Ambrosianos indblanding, mafiaen og de hvidvaskede penge,
som også blev sendt til Polen.
Den hemmelige aftale blev indgået bag Vatikanbankens lukkede døre.
Det var en mundtlig aftale, intet på papir, ingen traktater,
bare en pengeoverførsel til gengæld for visse garantier.
Det var en slags skattely.
Vatikanet blev brugt til skatteunddragelse og også til at hvidvaske penge
af mafiaen eller andre. Og det var meget praktisk.
Så min teori er, at der ikke var vilje til at rydde paven af vejen,
men til at skræmme ham.
Angrebet var den sidste advarsel,
for hvis man ville dræbe paven,
ville det have været nok at bruge kugler med kviksølv.
Og så ville et sår, selvom det ikke var farligt, være dødbringende.
Man kan ikke forhandle med et lig,
men det kan man med en skræmt mand.
Helt afgjort.
Der var mikrofoner placeret på flere kontorer i Vatikanet.
Kardinal Agostino Casaroli var udenrigsminister.
Det er blevet bekræftet i et dokument fra den italienske efterretningstjeneste,
at mikrofoner blev fundet i hans lejlighed. Han blev udspioneret.
Der blev fundet mikrofoner. De værelser blev aflyttet.
Og endnu mere alvorligt, Johannes Paul II blev også aflyttet.
Det var tydeligt, at der også var mikrofoner i hans lejlighed.
Hvilke oplysninger kunne man få med disse mikrofoner
muligvis kombineret med andre oplysninger om hans daglige vaner
og måske hans helbredstilstand?
Det kan være nogen, der var imod paven.
Nogen her eller der vil også gerne fjerne
ikke kun pave Ratzinger, men også pave Frans i Vatikanet.
Da vi fulgte "interne spor…"
…stødte vi på nogle forhindringer,
delvist fordi besvarelse af mange af vores spørgsmål
ville have påvirket Vatikanets suverænitet.
Der er små elementer, der antyder,
at der måske var noget, måske ikke en ordre,
men en stiltiende aftale inden for en dunkel magt om,
at paven skulle elimineres.
I min sag var der intet.
Der er intet komplot.
TEORIEN OM DEN TREDJE KUGLE
Hvor mange skud blev affyret den dag?
Der er opstået flere forespørgsler om,
hvor mange skud, der blev affyret af Ali Ağca.
Han har altid påstået, at han affyrede to skud,
og da han skulle affyre det tredje, som skulle være det dødbringende,
låste hans pistol sig.
Der var dog andre vidner,
der sagde, de hørte flere skud, mindst et skud til.
Under hele efterforskningen af angrebet på Johannes Paul II
ville dommerne, der virkelig prøvede,
vide, om der var en skytte til.
Og derfor skulle de finde
denne påståede tredje kugle, der blev affyret under angrebet,
og som blev fundet i døren af pavebilen.
Der var en fotograf, en mand på Peterspladsen,
der havde taget billeder af paven.
På et af billederne lykkedes det ham at fotografere en mand,
Oral Çelik, en anden tyrker og medlem af De Grå Ulve,
på flugt fra Peterspladsen.
Han er fotograferet bagfra med en pistol, måske den, der affyrede det tredje skud,
siden Ali Ağcas pistol låste sig.
Du må forklare det, Ağca.
Jeg forstørrede billedet.
Er du sikker på, det er Oral Çelik?
Ja, afgjort.
Genkender du personen på billedet?
Ja, det er Oral Çelik. Det har jeg sagt i tre år.
Jeg har sagt i tre år, at det er Oral Çelik.
Det er ikke en anden person.
I denne periode, hvor han samarbejdede,
var Ağca meget præcis.
EFTERFORSKENDE DOMMER
Han sagde,
at der var to skytter,
som planlagde angrebet på paven,
ham selv og Oral Çelik.
Da paven begyndte sin rundtur på pladsen,
var han og Oral Çelik
placeret på hver sin side af gangen.
De kiggede…
Men du kan se dette billede…
Han, der lader til at stikke af med en pistol i hånden,
er en italiensk civilbetjent.
Her. Det er første gang, jeg afslører det,
da der ikke var lejlighed til det.
Det er en civilbetjent, der flygtede
den dag til Vatikanet.
Hvem ved hvorfor, eller om han var i tjeneste?
ORAL CELIC SKJULT KAMERA
Hør godt efter.
Glem alt, du har hørt før det bulgarske spor.
Da paven ankommer foran publikum, skyder de ham med to pistoler.
To andre mænd var der med Ağca.
Så det var afgørende at undersøge kuglen.
Den var materiale til at bevise, at der var endnu et skud,
at dette skud måske kom fra en anden Browning,
og derfra kunne gennemføre scenariet for angrebet
for at bevise, at der var en medskyldig og et komplot,
og så undersøge, hvem sponsorerne var.
Her er en halvautomatisk pistol med patronhylster, der blev fundet
på gerningsstedet på pladsen og et projektil.
Det er de to komponenter, der udgør en patron.
Vi viste, at en lignende pistol og patron
blev brugt i mordforsøget på paven.
En ting skiller sig ud.
Dette projektil har et hylster.
Det er ikke lavet af rent bly.
Det dræber ikke, det sårer kun.
Derfor skulle pistolen ikke bruges til at dræbe paven,
men snarere kun til at såre ham.
På det tidspunkt da vi besluttede, at tre-skuds-teorien var plausibel,
og mine kolleger og jeg begyndte at lede efter den tredje kugle…
Ved I, hvor vi fandt den?
I Vor Frue af Fátimas krone.
I weekenden rejser pave Frans til Fátima i Portugal
for at fejre 100-årsdagen for et mystisk åndesyn,
der viste sig for tre børn.
Åndesynet fortalte børnene i 1917 om de to verdenskrige,
Ruslands fald og en tredje hemmelighed,
som for nylig blev afsløret, var mordforsøget på pave Johannes Paul II.
PROFETIEN
Jeg tror, Ali Ağca er en utrolig klog mand.
Han er slet ikke dum.
Jeg tror, Ali Ağca begyndte at ændre sin historie
og give mange forskellige versioner for at redde sit liv.
Og fra det øjeblik begyndte han at ændre historien
og give vrangforestillinger om, hvad der skete
og forbinde alt til Fátimas tredje hemmelighed
og erklære sig selv Jesus Kristus på Jord.
Jeg vil genoplive mænd, der videnskabeligt er erklæret døde,
så længe Vatikanet fortæller sandheden, og at jeg er Jesus Kristus.
Jeg vil genoplive ham. Sig det til Ronald Reagan.
Den kugle, der ramte Johannes Paul II og sårede ham i maven,
og som blev fundet inde i pavebilen,
besluttede paven selv at sætte i kronen
på statuen af Vor Frue af Fatima, fordi han altid har holdt på,
at han på mirakuløs vis blev reddet af Vor Frue af Fatima.
Derfor blev en ballistisk analyse af den kugle aldrig tilladt,
selvom vi kunne have fået sandheden ved det.
Hvis vi havde fået kuglen, kunne vi have analyseret den
og bevist, at den ikke var blevet affyret fra Ali Ağcas Browning.
Vi vidste allerede, at denne Browning havde affyret to skud.
Hvis bare jeg kunne have fået den analyseret.
Men for Johannes Paul II
er det en symbolsk måde at sige til dem, der organiserede dette angreb:
"Jeg ved det og tilgiver jer, og jeg forsegler aftalen for evigt.
Vi taler ikke mere om det."
Der er bestemt ingen tredje kugle.
Den findes ikke.
I skal se billederne,
som er i Roms politis hænder.
Jeg tror ikke, Ali Ağca ved, hvem der beordrede mordet,
mordforsøget på Johannes Paul II.
Jeg tror, han fik ordrer
og fik nogle penge for at gøre sit job som professionel morder.
Angrebet på Johannes Paul II er den historie,
som inspirerede flest forfattere og skabte flest artikler
og de fleste versioner.
Måske ved vi det om 50 år.
Måske vil det om 100 år blive opdaget,
at kardinalen eller en anden prælat var en forfærdelig efterretningsagent,
der havde til opgave at udrydde paven.
27. DECEMBER 1983
Det er en utrolig begivenhed.
Der er en mand, der lider,
og så besøger han en.
For i hele verdenshistorien er der hævn.
Så kom han for at møde mig.
Og naturligvis
forventede jeg det ikke.
Så sagde fængselsdirektøren, at paven ville besøge mig.
Jeg sagde, det ville glæde mig.
Så paven kom utroligt nok,
som om han kom for at besøge en ven eller en nabo.
Han sagde: "Godmorgen, Ali."
Naturligvis…
Jeg tog imod ham som en ven, mere som en bror.
Og så…
Jeg spurgte, om han tilgav mig.
Han sagde: "Ja, straks på Vatikanets radio."
Jeg spurgte: "Beder du for mig?"
Han svarede: "Ja, hver dag."
Det var forbløffende.
Beder paven faktisk for mig hver dag?
Man føler sig befriet.
Stor lykke, stor ro.
For mig var det et historisk øjeblik,
et uforglemmeligt øjeblik i mit liv.
Pavens tilgivelse var som et mirakel.
Efter min mening vil det forblive et mysterium, for jeg tror ikke,
det nogensinde bliver muligt at finde den rygende pistol
til at identificere, hvem der stod bag angrebet.
Vi har ikke kunnet nå til en konklusion.
Vi er stadig ude af stand til at sige det sidste ord.
Med tiden tror jeg, sandheden kommer frem.
Men den historiske sandhed vil tage lang tid.
Ağca afsonede 19 år i et italiensk fængsel for mordforsøget.
Han blev løsladt i 2000 og afsonede ti år til
i Tyrkiet for mordet på en avisredaktør.
Over 30 år senere
bragte den tilgivelse ham tilbage til Vatikanet
for at vise respekt ved pavens hellige grav.
Jeg er kommet her nu, fordi den 27. december
er årsdagen for mit møde med paven i 1983.
Jeg er glad for at være her på Peterspladsen,
stedet, hvor miraklet fandt sted og kristendommens hjem.
Jeg tog dertil for at besøge ham,
og da jeg stod ved pavens grav, sagde jeg:
"Broder Karol Wojtyla, jeg er kommet for at ære dit minde.
Derfor er jeg her."
En energi, noget overmenneskeligt, overnaturligt.
Han sagde: "Du var nødt til det."
Med det mener han, at det var nødt til at ske.
Tekster af: Pernille G. Levine